Diari Oficial de la Generalitat Valenciana


Sumari del DOGV 6071, del 04-08-2009 (2009/8906)

Notificació de la Junta Arbitral del Transport d'Alacant sobre laude arbitral a Tecnologia del Cemento, SL, en l'expedient 006/09-A.
------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8906


Data del document
:   17-07-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació de la Junta Arbitral del Transport d'Alacant sobre laude arbitral a Tecnologia del Cemento, SL, en l'expedient 006/09-A. [2009/8906]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Tecnologia del Cemento, SL, amb domicili en Vicar (Almeria) que s'ha dictat laude en l'expedient 006/09-A com a conseqüència del procediment que s'ha seguit i que no ha pogut ser comunicat per absència, ignorat parador, caducat o refusat.  
El text és el següent:   
«Alacant, 14 de maig de 2009. A les 9.45 hores constituïxen la Junta Arbitral del Transport d'Alacant, en la seu de l'avinguda d'Aguilera 1-6ª planta, els membres esmentats al marge, a fi de dictar laude arbitral sobre la controvèrsia plantejada en l'expedient 006/09-A, promogut per Pedro Rocamora Rocamora amb domicili a Abanilla (Múrcia) contra Tecnologia del Cemento, SL, amb domicili a Vicar (Almeria) en relació amb la reclamació següent: impagament de ports per servici de transport realitzat el 16 d'abril de 2008 entre Vicar i Benidorm per valor de 321,78 € (tres-cents vint-i-un euros amb setanta-huit cèntims) inclòs l'IVA. Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Sr. Pedro Rocamora Rocamora el qual ratifica la demanda i la quantia esmentades. Així mateix, són aportats a l'expedient, com a prova documental, albarans justificatius de la recollida i del lliurament de les diferents partides i estos constituïxen la facturació el muntant de la qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuat l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Pedro Rocamora Rocamora contra Tecnologia del Cemento, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb el que s'ha exposat cal que Tecnologia del Cemento, SL, pague a Pedro Rocamora Rocamora la quantitat de 321,78 € (tres-cents vint-i-un euros amb setanta-huit cèntims) inclòs l'IVA, en concepte de ports després de liquidació. El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels dos mesos següents de la notificació, o d'aclariment, dins dels deu dies següents de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que per a constància, arxivament i comunicació a les parts firmen els membres de la Junta en el lloc i la data indicats.»  
Alacant, 17 de juliol de 2009.- El president de la Junta Arbitral del Transport: Manuel Gálvez Acero.